Didžiausi organizmai
Šiame sąraše pateikiami didžiausi organizmai pagal įvairias biologines kategorijas. Organizmo dydis gali būti skaičiuojamas pagal kūno ilgį, masę, tūrį, plotą, todėl kai kuriose kategorijose, priklausomai nuo pasirinkto matmens, didžiausi organizmai gali skirtis. Sąrašo duomenys nėra galutiniai, nes gali būti atrasta ir lig šiol nežinomų didesnių individų arba naujų rūšių (ypač, bestuburių), taip pat priešistorinių organizmų fosilijų, kurios būtų didesnės už dabar žinomas. Sąraše pateikiami didžiausi individualūs organizmai, neįtraukiant tokių augalų kolonijų kaip Didysis barjerinis rifas arba „Pando“ drebulių kolonija.